Í Kópavogi er grunnskólinn Arnarskóli starfræktur . Þetta er sjálfstætt starfandi sjálfseignarstofnun sem hóf starfsemi fyrir tveimur árum með tvo nemendur og nú eru komnir nítján nemendur og 36 starfsmenn . „ Við erum með nemendur með þroskafrávik , einhverfu og alls kyns heilkenni . Þetta eru börn sem þurfa meiri stuðning í námi heldur en gengur og gerist , “ segir Steinunn Hafsteinsdóttir , fagstjóri og einn stofnenda skólans . Hún segir börnin koma alls staðar að , úr almenna skólakerfinu , sérskólum og sérdeildum . „ Við veitum þjónustu allt árið , líka í sumar - og jólafríum ef það hentar fjölskyldunum , “ segir hún og þannig geta nemendur Arnarskóla í rútínu allt árið ef það hentar þeim . Stofnendur skólans unnu öll sem ráðgjafar í almennt skólakerfinu . „ Og við sáum að það vantaði sérstaklega úrræði á sumrin . Það gekk kannski vel yfir veturinn með barnið en svo slitnaði upp úr á sumrin . Foreldrar lentu líka oft í vandræðum vegna vinnu og annað . “ Mikil fjölgun nemenda síðustu tvö ár sýnir að það hafi verið þörf á slíkum skóla . Flestir nemendur sem hafa sótt um hafa fengið pláss en sveitarfélögin greiða öll gjöld nemendaþ „ Svo höfum við líka samþykkt nemendur en sveitarfélögin hafa ekki samþykkt að greiða með þeim . “ Dæmi eru um að Reykjavíkurborg hafi ekki samþykkt umsóknir og í skriflegu svari er útskýrt að það sé alltaf mat hverju sinni hvaða úrræði henti börnum . Hugmyndafræðin menntun án aðgreiningar sé höfð að leiðarljósi en sérdeildir innan almenna kerfisins þyki stundum henta best eða Klettaskóli . Einnig hafi umsóknum verið hafnað ef þær koma of seint þar sem búið sé að gera ráð fyrir börnunum í sérdeildum og ráðningar í skólakerfinu eftir því .